 Ọnụ Ọgụgụ 18  Jehova wee gwa Erọn, sị: Gị na ụmụ gị ndị ikom na ụlọ nna gị ga-aza ajụjụ mgbe e mebiri iwu na-achị ebe nsọ ahụ, gị na ụmụ gị ndị ikom ga-azakwa ajụjụ mgbe e mebiri iwu na-achị ọrụ unu dị ka ndị nchụàjà.Kpọrọkwa ụmụnne gị ndị si nebo Livaị, bụ ọnụmara nna gị, bịa nso, ka ha sonyere gị wee na-ejere gị ozi, na-ejere ma gị onwe gị ma ụmụ gị ozi, nihu ụlọikwuu Ihe Àmà.Ha ga na-arụ ọrụ ha kwesịrị ịrụrụ gị na ọrụ ha kwesịrị ịrụ nụlọikwuu ahụ dum. Ọ bụ naanị na ha agaghị abịaru arịa ndị dị nebe nsọ ahụ nso, ha agaghịkwa abịa nso nebe ịchụàjà ahụ ka ha ghara ịnwụ, ma ha ma unu onwe unu.Ha ga-esonyere gị, ha ga na-arụkwa ọrụ ha kwesịrị ịrụ nụlọikwuu nzute nihe metụtara ozi niile a na-eje nụlọikwuu ahụ, onye nkịtị agaghị abịa unu nso.Unu ga na-arụkwa ọrụ unu kwesịrị ịrụ nebe nsọ ahụ, na ọrụ unu kwesịrị ịrụ nebe ịchụàjà ahụ, ka m ghara iweso ụmụ Izrel iwe ọzọ.Lee! Mụ onwe m esiwo netiti ụmụ Izrel kpọrọ ụmụnne unu, bụ ndị Livaị, ka ha bụụrụ unu onyinye, dị ka ndị e nyere Jehova ka ha na-eje ozi nụlọikwuu nzute.Gị na ụmụ gị ga-echekwa ọrụ unu na-arụ dị ka ndị nchụàjà nihe ọ bụla metụtara ebe ịchụàjà nakwa nihe metụtara ihe dị nime ákwà mgbochi ahụ; unu ga na-eje ozi. M ga-enye unu ọrụ ịbụ ndị nchụàjà dị ka onyinye, onye nkịtị nke bịara nso, a ga-egbu ya.Jehova wee gwa Erọn okwu ọzọ, sị: Lee, mụ onwe m enyewo gị ọrụ ịhụ maka onyinye a na-enye m. Ọ bụ ya bụ òkè m nyere gị na ụmụ gị nime ihe nsọ niile nke ụmụ Izrel, ka ọ bụrụ òkè unu ruo mgbe a na-akaghị aka.Nke a ga-abụ nke gị nime ihe ndị kasị nsọ, nime àjà a na-esure nọkụ, onyinye ha ọ bụla, ya na àjà ọka ha ọ bụla na àjà mmehie ha ọ bụla na àjà ikpe ọmụma ha ọ bụla, bụ ndị ha ga na-ewetara m. Ọ ga-abụrụ gị na ụmụ gị ihe kasị nsọ.Ọ bụ nebe dị nnọọ nsọ ka ị ga-eri ya. Onye ọ bụla bụ nwoke ga-eri ya. Ọ ga-abụrụ gị ihe dị nsọ.Nke a bụ nke gị: onyinye ha nime ihe ha na-eweta, tinyere àjà niile a na-efegharị efegharị nke ụmụ Izrel. Ọ bụ gị na ụmụ gị ndị ikom na ụmụ gị ndị inyom ka m nyere ihe ndị a, ka ha bụrụ òkè unu ruo mgbe a na-akaghị aka. Onye ọ bụla dị ọcha nụlọ gị pụrụ iri ya.Mmanụ niile kasị mma na mmanya ọhụrụ niile kasị mma nakwa ọka, bụ mkpụrụ mbụ ha, ndị ha ga-enye Jehova, gị ka m nyere ha.Mkpụrụ mbụ kara aka nime ihe niile dị nala ha, nke ha ga na-ewetara Jehova, ga-abụ nke gị. Onye ọ bụla nke dị ọcha nọ nụlọ gị nwere ike iri ya.Ihe niile bụ ihe a raara nye nIzrel ga-abụ nke gị.Ihe niile nke meghere akpa nwa, nke ụdị anụ ahụ ọ bụla, ma mmadụ ma anụmanụ, nke ha ga-ewetara Jehova, ga-aghọ nke gị. Otú ọ dị, ị ghaghị ịgbara nwa mbụ mmadụ mụrụ agbara; ị ga-agbarakwa nwa mbụ anụmanụ na-adịghị ọcha mụrụ.Ị ga-eji ọnụ ahịa mgbapụta ya gbara ya malite mgbe ọ dị otu ọnwa gbagowe, nọnụ ego e kwuru na ọ ga-abụ, bụ shekel ọlaọcha ise ma e jiri shekel ebe nsọ tụọ ya. Ọ bụ gira iri abụọ.Ọ bụ naanị oké ehi e bu ụzọ mụọ ma ọ bụ ebule e bu ụzọ mụọ ma ọ bụ ewu e bu ụzọ mụọ ka ị na-agaghị agbara agbara. Ha bụ ihe dị nsọ. Ị ga-efesa ọbara ha nelu ebe ịchụàjà, ị ga-esurekwa abụba ha nọkụ dị ka àjà a na-esure nọkụ ka ọ bụrụ ihe na-esi ísì ụtọ nye Jehova.Anụ ha ga-abụkwa nke gị. Dị ka obi anụ àjà a na-efegharị efegharị nakwa dị ka ụkwụ aka nri ya, ha ga-abụ nke gị.Onyinye niile dị nsọ, nke ụmụ Izrel ga na-enye Jehova, ka m nyere gị na ụmụ gị ndị ikom na ụmụ gị ndị inyom, ka ọ bụrụ òkè unu ruo mgbe a na-akaghị aka. Ọ bụ ọgbụgba ndụ nnu ruo mgbe a na-akaghị aka nihu Jehova maka gị na ụmụ gị.Jehova wee gaa nihu ịgwa Erọn, sị: Ị gaghị enwe ihe nketa nala ha, ọ dịghịkwa òkè ị ga-enweta netiti ha. Abụ m òkè gị na ihe nketa gị netiti ụmụ Izrel.Lee, enyewo m ụmụ Livaị otu ụzọ nụzọ iri ọ bụla nIzrel ka ọ bụrụ ihe nketa maka ozi ha na-eje, bụ ozi ha na-eje nụlọikwuu nzute.Ụmụ Izrel agaghịkwa abịarute ụlọikwuu nzute nso ka ha ghara ibutere onwe ha mmehie nke ga-eme ka ha nwụọ.Ọ bụ ndị Livaị ga na-eje ozi nụlọikwuu nzute, ọ bụkwa ha ga-aza ajụjụ maka njehie ha. Ọ bụ ụkpụrụ ga-adịru mgbe a na-akaghị aka nọgbọ unu niile, ya bụ, na ha agaghị enweta ihe nketa netiti ụmụ Izrel.Nihi na otu ụzọ nụzọ iri nke ụmụ Izrel ga na-enye Jehova dị ka onyinye ka m nyere ndị Livaị ka ọ bụrụ ihe nketa ha. Ọ bụ ya mere m ji sị ha, Ha agaghị enweta ihe nketa netiti ụmụ Izrel.Jehova wee gwa Mozis, sị:Gwa ndị Livaị okwu, sị ha, Unu ga-anara ụmụ Izrel otu ụzọ nụzọ iri m nyere unu ka ọ bụrụ ihe nketa unu, unu ga-esikwa na ya nye Jehova otu ụzọ nụzọ iri nke otu ụzọ nụzọ iri ahụ ka ọ bụrụ onyinye.A ga-agụkwara ya unu dị ka onyinye unu, dị ka ọka nke si nebe nzọcha mkpụrụ nakwa dị ka ihe dị ukwuu e mepụtara nebe nzọchapụta mmanya ma ọ bụ nebe nzọchapụta mmanụ.Unu onwe unu ga-esi otú a nye Jehova onyinye site notu ụzọ nụzọ iri niile unu ga na-anata ụmụ Izrel, unu ga-esi na ha nye Erọn onye nchụàjà onyinye Jehova.Ọ bụ nonyinye niile a na-enye unu ka unu ga-esi nye Jehova ụdị onyinye ọ bụla, bụ nke kasị mma nime ya, dị ka ihe dị nsọ site na ha.Sịkwa ha, Mgbe unu nyere ihe kasị mma nime ha nonyinye, a ga-agụrụ ya ndị Livaị dị ka mkpụrụ nke ebe nzọcha mkpụrụ nakwa dị ka ihe e mepụtara nebe nzọchapụta mmanya ma ọ bụ mmanụ.Rienụ ya nebe ọ bụla, unu na ezinụlọ unu, nihi na ọ bụ ụgwọ ọrụ unu maka ozi unu na-eje nụlọikwuu nzute.Unu agaghị ebutere onwe unu mmehie nihi ya ma ọ bụrụ na unu enye ihe kasị mma nime ha nonyinye, unu emerụkwala ihe nsọ nke ụmụ Izrel, ka unu wee ghara ịnwụ. 